doge
Store norske leksikon,Historie,Verdens historie og samtidshistorie,Europa,Italias historie
En doge var overhodet i Venezias og Genovas republikker. I begge byene ble tittelen avskaffet i 1797, men Genova hadde en doge i perioden 1802–1805.
Venezia Venezia hadde doge fra 697. Dogen var her opprinnelig folkevalgt, men da Venezia utviklet seg i aristokratisk retning, ble han valgt på livstid av Det store råd, hvor republikkens ledende familier hadde sete. Hans makt var begrenset av organer som senatet og collegio (et fast rådgivende organ valgt av Det store råd). Fra 1315 også av timannsrådet, som var en straffedomstol og en fast komité for republikkens sikkerhet. Dogen bodde i Dogepalasset og omgav seg med stor prakt. Genova Genova hadde doge fra 1339, men embetet stod her ofte ledig, og fikk mindre betydning enn i Venezia. Les mer i Store norske leksikon Dogepalasset Genovas historie Venezia Italias historie før samling